《对菊有怀东园》
宋代·陈起

青女凌波楚江冷，庭前一叶鸣金井。
砧杵谁家试夹衣，西风搅金芦花影。
呼童折取篱下金，旋汲山泉注古瓶。
细哦七字延秋色，寒香似欠东园清。
江上子牟怀魏阙，离情一动肠千结。
急呼斗酒破霜螯，楚月不碍西湖月。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。